I cjastiei furlans/1
Dopo la mê visite a la mostre in cjastiel a Udin, dulà che si fevelave dal sît archeologjic di Atimis, o ai pensât di fâ une sorte di rassegne sui cjastiei che o vin in regjon. Un biel mût par riscuvierzi puescj une vore biei e plens di storie. Il teritori plui siôr di chescj rescj e je la zone pedemontane orientâl che e va di Cividât fint a Tarcint. Cussì o ai decidût di tacâ a presentâus il cjastiel di Atimis superiôr. Lis ricjercis archeologjichis a son scomençadis cui agns ’70 ma dal 1998 in ca la Societât Archelogjiche Furlane e sta continuant a studiâ chest sît che al è chel plui antîc tra i doi presints a Atimis. L’edifici al è di origjn todescje, di proprietât de famee Attems. La forme e je pentagonâl ma lis resintis ricjercis dai Civics Museus di Udin a àn rivelât la presince di rescj muraris plui antîcs che no si riferissin al asset di vuê.
I tancj reperts tirâts fûr a son conservâts a Udin ma si spere prest di puartâju al museu di Atimis.Se o volês fâ une biele cjaminade o podês rivâ ancje a pît fint li dal cjastiel!
fur_Latn fur_Latn fur_Latn